ddrg/super_eurlex huggingface dataset:
Ag féachaint don mhéid seo a leanas:

–an Conradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

–Cinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh, a tháinig i bhfeidhm an 1 Meitheamh 2021,

–Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais (...), agus go háirithe Airteagal 44 de,

–buiséad ginearálta an Aontais Eorpaigh le haghaidh na bliana airgeadais 2022, a glacadh an 24 Samhain 2021,

–lena leasaítear buiséad Uimh. 1/2022, a glacadh an 5 Aibreán 2022,

–lena leasaítear buiséad Uimh. 2/2022, a glacadh an 13 Aibreán 2022,

Leis seo, cuireann an Coimisiún Eorpach Dréachtbhuiséad Leasaitheach Uimh. 3 a ghabhann le buiséad 2022 faoi bhráid Pharlaimint na hEorpa agus na Comhairle.

ATHRUITHE AR AN RÁITEAS IONCAIM AGUS CAITEACHAIS DE RÉIR ROINNE

Tá fáil ar na hathruithe ar an ráiteas ginearálta ioncaim agus ar roinn III ar EUR-Lex ( https://eur-lex.europa.eu/budget/www/index-en.htm ).

MEABHRÁN MÍNIÚCHÁIN

1.Réamhrá

De bharr ionradh Chónaidhm na Rúise ar an Úcráin an 24 Feabhra 2022, tá insreabhadh ollmhór daoine easáitithe ón Úcráin (lena n‑áirítear go leor leanaí) tar éis teacht isteach san Aontas, ar daoine iad a bhfuil tacaíocht phráinneach de dhíth orthu. Dá réir sin, cuireadh brú mór ar na Ballstáit dul i ngleic le bearta práinneacha imirce agus bearta práinneacha bainistithe teorann agus aghaidh a thabhairt ar na riachtanais airgeadais ghaolmhara.

D’fhonn tacaíocht láithreach a thabhairt do dhaoine atá ag teacht isteach san Aontas agus dlúthpháirtíocht phraiticiúil a léiriú leis na Ballstáit is mó a ndéantar difear dóibh, molann an Coimisiún go rannchuideoidh buiséad an Aontais le costais chéadghlactha agus chlárúcháin na ndaoine atá ag teitheadh ón Úcráin a mhaoiniú le méid iomlán EUR 400 milliún faoin gCiste um Thearmann, Imirce agus Lánpháirtíocht (AMIF) agus faoin Ionstraim um Bainistiú Teorainneacha agus um Víosaí .

Mar chuid den mhéid iomlán seo, cumhdaítear na gnéithe seo a leanas le Dréachtbhuiséad Leasaitheach (DBL) Uimh. 3 le haghaidh na bliana 2022:

·athneartú AMIF le haghaidh mhéid EUR 99.8 milliún i leithreasuithe faoi chomhair gealltanas agus EUR 76 mhilliún i leithreasuithe faoi chomhair íocaíochtaí.

·athneartú le haghaidh na hIonstraime um Bainistiú Teorainneacha agus um Víosaí ar mhéid EUR 100 milliún i leithreasuithe faoi chomhair íocaíochtaí.
2022/0371 (COD)

TEACHTAIREACHT ÓN gCOIMISIÚN

CHUIG PARLAIMINT NA hEORPA



de bhun Airteagal 294(6) den Chonradh ar Fheidhmiú an Aontais Eorpaigh



maidir leis an

Seasamh na Comhairle maidir le glacadh Rialachán (AE) ó Pharlaimint na hEorpa agus ón gComhairle lena mbunaítear Ionstraim chun tacaíocht a thabhairt don Úcráin le haghaidh 2023 (cúnamh macra-airgeadais +)

1.Cúlra

An dáta a tarcuireadh an togra chuig Parlaimint na hEorpa agus chuig an gComhairle

(doiciméad COM(2022) 597 final – 2022/0371 COD): 9.11.2022. Dáta an tseasaimh ó Pharlaimint na hEorpa, an chéad léamh: 24.11.2022. An dáta a glacadh an seasamh ón gComhairle: 10.12.2022.

2.Cuspóir an togra ón gCoimisiún

Bhí sé d’aidhm ag an togra ón gCoimisiún foráil a dhéanamh maidir le cur chuige struchtúrach agus éifeachtúil i leith thacaíocht airgeadais an Aontais don Úcráin in 2023.

Chun bonn taca fónta airgeadais a áirithiú, mhol an Coimisiún gur cheart ‘lámháil’, mar a thugtar air, a bheith ina ráthú d’iasachtaí don Úcráin, i.e. an spás buiséadach os cionn uasteorainneacha an chreata airgeadais ilbhliantúil (CAI) suas go dtí na teorainneacha dá dtagraítear in Airteagal 3(1) agus (2) de Chinneadh (AE, Euratom) 2020/2053, maidir le córas acmhainní dílse an Aontais Eorpaigh. Ag gabháil leis sin bhí an togra comhthreomhar maidir le leasú ar Rialachán (AE, Euratom) 2020/2093 (leasú ar Rialachán CAI) chun go bhféadfaí caitheamh le dliteanais theagmhasacha a eascraíonn as cúnamh airgeadais a cuireadh ar fáil don Úcráin in 2023, agus go bhféadfaí eisíocaíochtaí a dhéanamh go dtí an 31 Márta 2024, ar an gcaoi chéanna le caitheamh le cúnamh airgeadais do na Ballstáit, i.e. a bheith in ann an ráthaíocht le haghaidh cúnamh airgeadais don Úcráin a shlógadh de bhreis ar uasteorainneacha CAI.

3.Tráchtanna maidir leis an seasamh ón gComhairle

Níor glacadh go fóill an togra comhthreomhar le haghaidh leasú ar Rialachán CAI lena gceadaítear iasacht a ráthú don Úcráin trí úsáid a bhaint as an lámháil. Dá bhrí sin, molann an Chomhairle cumhdach buiséadach malartach ar an iasacht trí ráthaíochtaí deonacha ó na Ballstáit. Ag an am céanna, an cumhdach buiséadach tríd an lamháltas, d’fhéadfadh é a dhéanamh ó dháta chur i bhfeidhm an leasaithe ar Rialachán CAI, nó ar a chomharba, a luaithe a ghlacfar é.

Tacaíonn an Coimisiún le tabhairt isteach na rialacha sin mar bhonn buiséadach inmharthana chun go bhféadfar suas le EUR 18 000 000 000 a eisíoc de réir a chéile in iasachtaí MFA+ don Úcráin i ndáil le teacht i bhfeidhm na gcomhaontuithe ráthaíochta idir an Coimisiún agus na Ballstáit.

4.Conclúid

Glacann an Coimisiún leis an seasamh ón gComhairle ar an gcéad léamh.
Leis an togra, leathnaítear raon feidhme Airteagal 15(1)(d) de Rialachán (AE) Uimh. 389/2012 lena leagtar amach an oibleagáid atá ar na Ballstáit an fhaisnéis is gá a mhalartú i gcás inar tharla díothú iomlán nó caillteanas doleigheasta earraí máil gluaiseachtaí faoi shocrú fionraí dleachta do ghluaiseachtaí earraí máil arna scaoileadh lena dtomhailt i gcríoch Ballstáit amháin agus a ghluaistear go críoch Ballstáit eile chun iad a sheachadadh ansin chun críoch tráchtála.

Déanfar Rialachán (CE) Uimh. 684/2009 ón gCoimisiún a aisghairm agus cuirfear Rialachán Tarmligthe (AE) .../... [Oifig na bhFoilseachán: cuir isteach an uimhir foilseacháin] ina ionad. Leis an togra, cuirtear an tagairt d’Iarscríbhinn II, códliosta 10 de Rialachán Tarmligthe (AE) .../... [Oifig na bhFoilseachán: cuir isteach an uimhir foilseacháin] in ionad na tagartha d’Iarscríbhinn II, códliosta 11 de Rialachán (CE) Uimh. 684/2009 ón gCoimisiún in Airteagal 19(2)(c) den Rialachán seo.

Maidir leis an gcéad mhír d’Airteagal 19(4) de Rialachán (AE) Uimh. 389/2012 a mhéid a bhaineann leis an oibleagáid atá ar na Ballstáit an fhaisnéis atá sna cláir náisiúnta faoi seach a mhalartú trí chlár lárnach, ar faisnéis í a bhaineann le hoibreoirí eacnamaíocha atá ag gabháil do ghluaiseacht earraí máil faoi shocruithe fionraí dleachta idir na Ballstáit, leathnaítear raon feidhme na míre sin chun gluaiseachtaí earraí máil a chumhdach, ar earraí máil iad arna scaoileadh lena dtomhailt i gcríoch Ballstáit amháin agus arna ngluaiseacht go críoch Ballstáit eile chun iad a sheachadadh ansin chun críoch tráchtála.

Leis an gcéad abairt d’Airteagal 20(1) de Rialachán (AE) Uimh. 389/2012, tagraítear don fhéidearthacht uimhreacha clárúcháin máil oibreoirí eacnamaíocha atá ag gabháil do ghluaiseacht earraí máil faoi shocrú fionraí dleachta a bhailíochtú go leictreonach. Leis an togra, leathnaítear raon feidhme na habairte sin chun go mbeidh feidhm ag an bhféidearthacht sin maidir le huimhreacha clárúcháin máil oibreoirí eacnamaíocha a ghluaiseann earraí máil arna scaoileadh lena dtomhailt i gcríoch Ballstáit amháin agus arna ngluaiseacht go críoch Ballstáit eile chun iad a sheachadadh ansin chun críoch tráchtála.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Cuireadh tús le Babhta Doha den chaibidlíocht trádála (ar a dtugtar freisin Clár Oibre Doha um Fhorbairt nó ‘DDA’) san Eagraíocht Dhomhanda Trádála (‘EDT’) in 2001 agus cumhdaíodh sa chaibidlíocht sin réimse leathan saincheisteanna lenar áiríodh fóirdheontais iascaigh, talmhaíocht, earraí tionsclaíocha, seirbhísí, fóirdheontais thionsclaíocha, agus saincheisteanna maidir le forbairt. Cuireadh de chúram ar an Eagraíocht Dhomhanda Trádála ina caibidlíocht maidir le fóirdheontais iascaigh Sprioc Forbartha Inbhuanaithe na Náisiún Aontaithe 14.6. a bhaint amach.

Leagtar amach i Sprioc Forbartha Inbhuanaithe 14.6 na Náisiún Aontaithe an aidhm chun toirmeasc a chur ar chineálacha áirithe fóirdheontas iascaigh a chuireann leis an ró-acmhainneacht agus leis an ró-iascaireacht, agus deireadh a chur le fóirdheontais a chuireann le hiascaireacht neamhdhleathach, neamhrialáilte agus neamhthuairiscithe, agus staonadh ó fhóirdheontais nua den sórt sin a thabhairt isteach, agus á aithint gur cheart go mbeadh cóir speisialta agus dhifreálach atá iomchuí agus éifeachtach do thíortha i mbéal forbartha agus do thíortha is lú forbairt ina dlúthchuid den chaibidlíocht maidir le fóirdheontais iascaigh na hEagraíochta Domhanda Trádála.

Ag an 12ú Comhdháil Aireachta de chuid EDT a bhí ar siúl an 12-17 Meitheamh 2022 sa Ghinéiv, thángthas ar chomhthuiscint maidir leis an gComhaontú maidir le Fóirdheontais Iascaigh (‘an Comhaontú’). Ghlac an 12ú Comhdháil Aireachta de chuid EDT an Prótacal lena leasaítear Comhaontú Marrakech lena mbunaítear an Eagraíocht Dhomhanda Trádála tríd an gComhaontú maidir le Fóirdheontais Iascaigh, mar a leagtar amach san Iarscríbhinn a ghabhann leis an bPrótacal sin, a chur isteach i gComhaontú Marrakech tar éis an Chomhaontaithe maidir le Fóirdheontais agus Bearta Frithchúitimh.

Tá an Comhaontú ríthábhachtach chun a áirithiú gurb í an inbhuanaitheacht príomhchuspóir na bhfóirdheontas iascaigh sin agus nach ndéanfar dochar do na haigéin agus do na stoic éisc atá fíor-riachtanach do shlí bheatha pobal cósta ar fud an domhain. Ar bhealach nach bhfacthas roimhe seo, chomhaontaigh Comhaltaí uile EDT srianta suntasacha a chur i bhfeidhm ar an iascaireacht neamh‑inbhuanaithe a fóirdheonú, go háirithe:
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Cuirtear an togra seo le haghaidh leasú ar Rialachán (AE, Euratom) 2020/2093 i láthair in éineacht leis an togra le haghaidh Rialachán lena mbunaítear ionstraim chun tacaíocht a thabhairt don Úcráin agus leis an togra chun Rialachán (AE, Euratom) 2018/1046 a leasú a mhéid a bhaineann le straitéis chistiúcháin éagsúlaithe a bhunú mar mhodh ginearálta iasachtaíochta.

Tar éis ionradh gan chúis gan údar na Rúise ar an Úcráin, tá tacaíocht shuntasach tugtha ag an Aontas don Úcráin chun a hathléimneacht a neartú, chun cúnamh daonnúil, cabhair mhíleata agus tacaíocht eile a chur ar fáil. Beidh cúnamh leanúnach de dhíth ar an Úcráin chun feidhmiú an Stáit a chothú.

Go dtí seo, bhí an tacaíocht mhacra-airgeadais (MFA) a thug an tAontas don Úcráin flaithiúil agus éifeachtach, ach cuireadh ar fáil é ar bhonn ad hoc, agus cúpla mí á gcumhdach ag an am, agus bhí gá le soláthar suntasach ó bhuiséad an Aontais agus ó ráthaíochtaí náisiúnta i ngach babhta cistiúcháin. Léirigh an taithí a fuarthas ar iasachtaí Cúnaimh Macra-Airgeadais (MFA) don Úcráin go bhfuil srianta ann maidir leis an soláthar do chláir nua iasachtaí a mhaoiniú faoi uasteorainneacha an Chreata Airgeadais Ilbhliantúil (CAI) 2021-2027. Bhí an iliomad míbhuntáistí oibríochtúla agus airgeadais ag baint le dul i muinín ráthaíochtaí na mBallstát chun na hacmhainní buiséadacha a chomhlánú. An cur chuige ilroinnte ba ghá a chur i bhfeidhm maidir leis na hiasachtaí MFA a tugadh don Úcráin le déanaí, níl sé inbhuanaithe a thuilleadh i bhfianaise na staide reatha. Ní mór réiteach struchtúrach a chur ar fáil do bhuiséad an Aontais chun a áirithiú go leanfar de thacaíocht airgeadais a thabhairt don Úcráin.

Leis an leasú ar Rialachán (AE, Euratom) 2020/2093, ina dtagraítear do chúnamh airgeadais ar ina leith a ghlactar cinneadh lena n‑údaraítear an scaoileadh sna blianta 2023 agus 2024, déanfar an cumhdach buiséadach atá i bhfeidhm faoi láthair maidir leis na hiasachtaí chuig na Ballstáit a leathnú chuig iasachtaí don Úcráin atá ar fáil do na blianta sin freisin. Dá réir sin, má tá ar an Aontas cloí leis na hoibleagáidí aisíocaíochta ó acmhainní bhuiséad an Aontais — i gcás nach ndéanfadh stát is tairbhí (Ballstát nó an Úcráin le haghaidh cúnamh airgeadais atá ar fáil do na blianta 2023 agus 2024) an íocaíocht chuí in am — dhéanfaí na méideanna is gá a shlógadh os cionn uasteorainneacha CAI suas le teorainneacha uasteorainn na n‑acmhainní dílse (ón ‘lamháil’ mar a thugtar air).
MEABHRÁN MÍNIÚCHÁIN

1.COMHTHÉACS AN MHOLTA

•Forais agus cuspóirí an mholta

Le Rialachán (AE) 2018/848 ó Pharlaimint na hEorpa agus ón gComhairle an 30 Bealtaine 2018 maidir le táirgeadh orgánach agus lipéadú táirgí orgánacha agus lena n‑aisghairtear Rialachán (CE) Uimh. 834/2007 ón gComhairle, bunaítear an fhéidearthacht rochtain ar mhargadh an Aontais a thabhairt do tháirgí orgánacha a thagann ó thríú tíortha a aithníodh faoi chomhaontú trádála mar thíortha a bhfuil córas táirgthe iontu lena gcomhlíontar na cuspóirí céanna agus na prionsabail chéanna trí rialacha a chur i bhfeidhm lena n‑áirithítear an leibhéal dearbhaithe comhréireachta céanna agus a áirithítear le rialacha an Aontais.

I gcomhréir le Rialachán (AE) 2018/848, maidir leis an aitheantas do thríú tíortha chun críocha coibhéise ar bhonn Airteagal 33(2) de Rialachán (CE) Uimh. 834/2007, rachaidh sé in éag an 31 Nollaig 2026. Dá bhrí sin, na haitheantais a dheonaítear don Airgintín, don Astráil, do Cheanada, do Chósta Ríce, don India, d’Iosrael, don tSeapáin, don Nua-Shéalainn, don Chóiré Theas, don Túinéis agus do Stáit Aontaithe Mheiriceá, rachaidh siad in éag ar an dáta a luaitear thuas. Chun leanúnachas na sreafaí trádála táirgí orgánacha leis na comhpháirtithe sin a áirithiú tar éis 2026, thug an Chomhairle údarú don Choimisiún tús a chur leis an gcaibidlíocht is gá chun aitheantas nua coibhéise a bhaint amach i bhfoirm comhaontuithe trádála leis na tíortha sin. Cuireadh an t‑údarú caibidlíochta sin in iúl i gCinneadh (AE) 2021/1345 ón gComhairle an 28 Meitheamh 2021.

Is é is cuspóir don mholadh seo an Cholóim agus Meicsiceo a chuimsiú i raon feidhme Chinneadh (AE) 2021/1345 ón gComhairle.

Chuir an Coimisiún tús leis an gcaibidlíocht go hoifigiúil in 2016. Bhí an chaibidlíocht sin bunaithe ar Chinneadh ón gComhairle an 16 Meitheamh 2014, cinneadh ina ndearnadh tagairt do thréimhse bhailíochta 3 bliana.

Níorbh fhéidir an chaibidlíocht leis an gColóim agus le Meicsiceo a thabhairt chun críche laistigh den tréimhse 3 bliana. Dá bhrí sin, moladh údarú athnuaite a iarraidh trí raon feidhme Chinneadh (AE) 2021/1345 ón gComhairle a leathnú. Leis sin freisin beifear in ann coibhéis fhéideartha na reachtaíochta maidir le táirgeadh orgánach is infheidhme sa Cholóim agus i Meicsiceo a chinneadh trí ghníomh reachtach nua de chuid an Aontais maidir le táirgeadh orgánach, i.e. Rialachán (AE) 2018/848 agus gníomhartha tarmligthe agus cur chun feidhme bunaithe ar an Rialachán sin. I bhfianaise an mhéid thuas, moltar sa mholadh nach leasófaí Cinneadh (AE) 2021/1345 ón gComhairle ach a mhéid is gá, gan aon athrú a thabhairt isteach sna treoracha caibidlíochta.

I bhfianaise an chomhthéacs, ghlac SECGEN leis an moladh mar mholadh atá Neamh‑íogair ó thaobh na polaitíochta de/Tábhachtach.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Síníodh an Comhaontú Comhpháirtíochta Iascaigh idir an tAontas Eorpach agus Poblacht Oileán Mhuirís an 21 Nollaig 2012 agus tháinig sé i bhfeidhm an 28 Eanáir 2014 ar feadh tréimhse 6 bliana. Tugtar cothrom le dáta é go hintuigthe, agus dá bhrí sin tá sé fós i bhfeidhm. Leis an bPrótacal is déanaí maidir le cur chun feidhme an Chomhaontaithe Comhpháirtíochta Iascaigh, cumhdaíodh tréimhse 4 bliana ón dáta a cuireadh i bhfeidhm go sealadach é, i.e. ón dáta ar síníodh é. Síníodh é an 8 Nollaig 2017 agus chuaigh sé in éag an 7 Nollaig 2021.

Comhaontaíodh síneadh 6 mhí a chur leis an bPrótacal i bhfoirm Malartú Litreacha idir an tAontas Eorpach agus Oileán Mhuirís, agus síníodh é an 5 Aibreán 2022.

Ar bhonn na dtreoracha caibidlíochta ábhartha, chuaigh an Coimisiún i mbun caibidlíochta le hOileán Mhuirís maidir le Prótacal nua a ghabhfadhleis an gComhaontú Comhpháirtíochta Iascaigh idir an tAontas Eorpach agus Oileán Mhuirís a thabhairt i gcrích. Tar éis na caibidlíochta sin, cuireadh inisealacha le Prótacal nua an 7 Bealtaine 2022.

Leis an bPrótacal nua, cumhdaítear tréimhse 4 bliana ó dháta an iarratais shealadaigh a leagtar síos in Airteagal 18 de, is é sin dáta a shínithe ag an dá pháirtí.

Is é is cuspóir don togra seo na deiseanna iascaireachta a leithdháileadh ar Bhallstáit leasmhara an Aontais.
MEABHRÁN MÍNIÚCHÁIN

1.COMHTHÉACS AN TOGRA

•Forais agus cuspóirí an togra

Déantar an togra seo lena n‑aisghairtear Treoir 89/629/CEE ón gComhairle a thíolacadh i gcomhthéacs chlár REFIT an Choimisiúin agus i gcomhthéacs a thiomantais maidir le rialáil níos fearr. Is é is aidhm dó a áirithiú go mbeidh ann creat dlíthiúil ardchaighdeáin atá oiriúnach dá fheidhm, dá dtagraítear sa Chomhaontú Idirinstitiúideach idir Parlaimint na hEorpa, Comhairle an Aontais Eorpaigh agus an Coimisiún Eorpach maidir le Reachtóireacht níos Fearr. Chuige sin, maidir leis an ngníomh sin atá imithe i léig, tá sé aitheanta ag an gCoimisiún go ndéanfaidh an Coimisiún an gníomh sin a aisghairm. D’fhógair an Coimisiún go raibh sé ar intinn aige Treoir 86/629/CEE ón gComhairle a aisghairm i gClár Oibre an Choimisiúin don bhliain 2017.

2.BUNÚS DLÍ, COIMHDEACHT AGUS COMHRÉIREACHT

•Bunús dlí

Bunaithe ar Airteagal 100(2) den Chonradh ar Fheidhmiú an Aontais Eorpaigh (sean‑Airteagal 80(2) CCE agus sean‑Airteagal 84(2) den Chonradh ar Fheidhmiú an Aontais Eorpaigh), le Treoir 89/629/CEE ón gComhairle ceadaítear d’eitleáin áirithe a sháraíonn na caighdeáin ábhartha maidir le hastaíochtaí torainn leanúint d’oibriú, ach iad a bheith curtha isteach cheana i gclár náisiúnta Ballstáit. Níor ceadaíodh a thuilleadh clárú nua ar na heitleáin sin a áireamh tar éis theacht i bhfeidhm na Treorach.

Le Treoir 2006/93/CE, tugadh isteach céimniú amach iomlán maidir leis na heitleáin thorannacha, lena n‑áirítear na heitleáin a chumhdaítear le Treoir 89/629/CEE ón gComhairle, is cuma cé acu ar cláraíodh nó nár cláraíodh iad. Dá dheasca sin níl cead ag na heitleáin nach gcomhlíonann na caighdeáin ábhartha maidir le hastaíochtaí torainn sin eitilt a thuilleadh in aerspás an Aontais agus nárbh fholáir iad a bhaint de chláir náisiúnta na mBallstát.

Leis an gcur chuige athraithe ón riail nach ndéanfaí a thuilleadh clárúchán in 1989 go dtí an cur chuige céimnithe amach in 2006, agus ós rud é gur cuireadh deireadh le heitleáin nach gcomhlíonann na caighdeáin ábhartha maidir le hastaíochtaí torainn ó chláir náisiúnta agus nach gceadaítear dóibh eitilt a thuilleadh in aerspás an Aontais Eorpaigh, chuaigh Treoir 89/629/CEE ón gComhairle as feidhm agus ba cheart í a aisghairm.

2022/0282 (COD)

Togra le haghaidh

CINNEADH Ó PHARLAIMINT NA hEORPA AGUS ÓN gCOMHAIRLE

lena n‑aisghairtear Treoir 89/629/CEE ón gComhairle

TÁ PARLAIMINT NA hEORPA AGUS COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2) de,

Ag féachaint don togra ón gCoimisiún Eorpach,

Tar éis dóibh an dréachtghníomh reachtach a chur chuig na parlaimintí náisiúnta,

Ag féachaint don tuairim ó Choiste Eacnamaíoch agus Sóisialta na hEorpa,

Ag féachaint don tuairim ó Choiste na Réigiún,
–UNECE-WP.15 (ADR) sna seisiúin seo a leanas:

(8)le linn an 108ú seisiún de sa Ghinéiv, an 10-13 Samhain 2020;

(9)le linn an 109ú seisiún de sa Ghinéiv, an 4-7 Bealtaine 2021;

(10)le linn an 110ú seisiún de sa Ghinéiv, an 8-12 Samhain 2021;

(11)le linn an 111ú seisiún de sa Ghinéiv, an 9-13 Bealtaine 2022;

–UNECE-WP.15 (ADN) sna seisiúin seo a leanas:

(12)le linn an 37ú seisiún de sa Ghinéiv, an 25-29 Eanáir 2021;

(13)le linn an 38ú seisiún de sa Ghinéiv, an 23-27 Lúnasa 2021;

(14)le linn an 39ú seisiún de sa Ghinéiv, an 24-28 Eanáir 2022;

agus le linn an 27ú seisiún de Choiste Riaracháin ADN sa Ghinéiv, an 28 Eanáir 2022.

Sna cruinnithe sin, rinne saineolaithe na gcoistí thuasluaite anailís agus próiseáil ar na tograí aonair le haghaidh leasuithe. Den chuid is mó, tugadh tacaíocht d’aon toil don ghníomhaíocht a moladh. I gcás tograí áirithe, thacaigh tromlach na saineolaithe leis na moltaí.

Na leasuithe a mholtar ar na hIarscríbhinní a ghabhann le ADR, a thug Ard‑Rúnaí na Náisiún Aontaithe fógra ina leith, mura meastar iad a bheith diúltaithe de bhun Airteagal 14(3) laistigh de 3 mhí ón dáta a tugadh fógra ina leith i.e. an 6 Deireadh Fómhair 2022, tiocfaidh na leasuithe sin i bhfeidhm an 1 Eanáir 2023.

Na leasuithe a mholtar ar na Rialacháin atá i gceangal le ADN, mura measfar iad a bheith diúltaithe de bhun Airteagal 20 (5) laistigh de 3 mhí ón dáta a tugadh fógra ina leith i.e. an 1 Deireadh Fómhair 2022, tiocfaidh na leasuithe sin i bhfeidhm an 1 Eanáir 2023.

3.An seasamh atá le glacadh thar ceann an Aontais Eorpaigh

Ní páirtí conarthach é an tAontas Eorpach in ADR ná in ADN. Mar sin féin, cé nach nglacann an tAontas Eorpach páirt i gcomhaontú idirnáisiúnta, ní chuireann sin cosc air a inniúlacht a fheidhmiú trí sheasamh atá le glacadh thar a cheann a chur ar bun sa chomhlacht sin a cuireadh ar bun leis an gcomhaontú sin, agus é sin a dhéanamh trína institiúidí, go háirithe trína Bhallstáit atá ina bPáirtithe Conarthacha sa chomhaontú sin, ag gníomhú dóibh go comhpháirteach chun a leasa (féach an Ghearmáin v an Chomhairle, C-399/12 (‘OIV’), mír 52 agus an cásdlí dá dtagraítear).

Faoi láthair, tá 53 Pháirtí Chonarthacha in ADR agus tá Ballstáit uile an Aontais Eorpaigh ina bPáirtithe Conarthacha sa Chomhaontú sin. Tá 18 bPáirtí Chonarthacha in ADN, agus tá 13 Bhallstát den Aontas ina bPáirtithe Conarthacha sa Chomhaontú sin.

Ó bhí an 1 Eanáir 1997 ann, tá forálacha ADR maidir le hiompar earraí contúirteacha á gcur i bhfeidhm ag an Aontas ar chríoch an Aontais Eorpaigh, ar dtús de bhun Threoir 94/55/CE ón gComhairle an 21 Samhain 1994 maidir le comhfhogasú dhlíthe na mBallstát maidir le hiompar earraí contúirteacha de bhóthar. In 2008, cuireadh Treoir 2008/68/CE, lena saothraítear prionsabail na Treorach roimhe sin agus lena gcumhdaítear iompar earraí contúirteacha ar uiscebhealaí intíre, in ionad Threoir 94/55/CE. I bhfianaise na treorach sin, tá forálacha ADN maidir le hiompar earraí contúirteacha ar uiscebhealaí intíre, á gcur i bhfeidhm ag an Aontas Eorpach ó bhí an 1 Iúil 2009 ann.